stanford-oval/wikipedia huggingface dataset:
Länsi-Ukraina
Galitsia

Nykyisistä Ukrainan alueista Lvivin, Ivano-Frankivskin ja Ternopilin alueet ovat kuuluneet ensin Galitsian ja Volynian ruhtinaskuntaan. Sitten niistä tuli osa Puolaa, ja Puolan ensimmäisen jaon jälkeen Itä-Galitsiana Itävaltaa (vuodesta 1867 Itävalta-Unkari). Länsi-Galitsiaan kuului nykyisen Puolan alueita Lublinin seudulta Krakovan seudulle saakka. Se oli sekä Itävallan (1772–1918) että myöhemmin saksalaisten (1942–1944) muodostama koko Galitsia.[lähde? ]
Saksan ja Itävalta-Unkarin ollessa häviämässä ensimmäistä maailmansotaa 1918 kuului Galitsia Lvivissä 1. marraskuuta 1918 Itävalta-Unkarista itsenäiseksi julistettuun Länsi-Ukrainan kansantasavaltaan, joka liittyi 22. tammikuuta 1919 Ukrainan kansantasavaltaan. Puolan–Ukrainan sodassa puolalaiset tulivat Länsi-Ukrainaan keskikesällä 1919 ja neuvostovenäläiset vuotta myöhemmin. Neuvosto-Venäjän ja Puolan välisellä Riian rauhansopimuksella se liitettiin vuodesta 1921 Puolaan, mihin se oli jo kuulunutkin ennen Puolan ensimmäistä jakoa 1772.
Saksan Puolaan-hyökkäyksen 1. syyskuuta 1939 ja Neuvostoliiton Itä-Puolan-intervention 17. syyskuuta jälkeen kuului Galitsia syyskuusta 1939 kesäkuuhun 1941 Ukrainan sosialistiseen neuvostotasavaltaan ja lokakuuhun 1944 saakka Saksan Ukrainan valtakunnankomissariaattiin ja jälleen sen jälkeen Ukrainan sosialistiseen neuvostotasavaltaan.
Volynia

Volyniaan kuuluvat Galitsian pohjoispuolella olevat Volynian ja Rivnen alueet. Ne ovat kuuluneet Kiovan suuriruhtinaskuntaa seuranneeseen Galitsian ja Volynin ruhtinaskuntaan, mitkä joutuivat Puola-Liettuan haltuun sekä kolmannessa Puolan jaossa 1795 Preussin ja Venäjän keskenään jakamiksi.
Pohjois-Bukovina

Bukovina kuuluu puoliksi Romanialle ja se sijaitsee Galitšian eteläpuolella. Siihen liittyy Pohjois-Bukovinana Ukrainan Tšernivtsin alue. Alueen valtasivat venäläiset Osmanien valtakunnalta 1768–1774 kestäneessä Venäjän ja Osmanien valtakunnan välisessä sodassa, mutta se päätyi lopulta Itävallalle ja Itävalta-Unkarin purkauduttua alueen valtasi Etelä-Bukovinaakin hallussaan pitävä Romania 8.–11. marraskuuta 1918. Vuonna 1914 puolueettomaksi julistautunut Romania oli liittynyt 1916 ensimmäiseen maailmansotaan ympärysvaltojen puolelle Itävalta-Unkaria ja Saksaa vastaan.
Ranskan antauduttua Saksalle toukokuussa 1940 alkoi Neuvostoliitto Saksan kanssa 23. elokuuta 1939 solmimansa sopimuksen salaisen lisäpöytäkirjan perusteella vaatia Romanialta itselleen Venäjän väliaikaisen hallituksen alkuaikoina Romaniaan liittyneen Bessarabian (nykyisin Moldova) lisäksi myös Pohjois-Bukovinaa samoin kuin myös Hertzan aluetta, mistä Romanian oli luovuttava kesällä 1940 Neuvostoliitolle samoin kuin myös Transsilvaniasta Unkarille.
Saadakseen alueensa Neuvostoliitolta takaisin Romania liittyi operaatio Barbarossaan, Saksan hyökkäykseen Neuvostoliittoa vastaan, ottaen Pohjois-Bukovinan haltuunsa heinäkuusta 1941 syyskuuhun 1944 saakka, jolloin Neuvostoliitto sai alueen takaisin.
Aiheesta muualla

Kuvia tai muita tiedostoja aiheesta Länsi-Ukraina Wikimedia Commonsissa
Galitsian ja Volynian ruhtinaskunnan alue 1200- ja 1300-luvuilla.
Nøtterøyn kirkko

| Nøtterøyn kirkko Nøtterøy kirke |
| --- | --- |

Sijainti:  Færder, Norja
Kirkkokunta:  Norjan kirkko
Hiippakunta:  Tunsbergin hiippakunta
Rakentamisvuosi:  1100-luku
Materiaali:  kivi
Istumapaikkoja:  500
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Nøtterøyn kirkko (norj. Nøtterøy kirke) on Færderin kunnassa Vestfoldin läänissä Norjassa sijaitseva kivinen pitkäkirkko 1100-luvulta.
Aiheesta muualla

Kuvia tai muita tiedostoja aiheesta Nøtterøyn kirkko Wikimedia Commonsissa
Marjojärvi (Heinola)

| Marjojärvi |
| --- | --- |
Valtiot:  Suomi
Maakunnat:  Päijät-Häme
Kunnat:  Heinola
Koordinaatit:  61°16′29″N, 25°57′13″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Ruotsalaisen alue (14.14)
Laskuoja:  oja Ruotsalaiseen 
Järvinumero:  14.141.1.027
Mittaustietoja
Pinnankorkeus:  89 m  
Pituus:  690 m  
Leveys:  490 m  
Rantaviiva:  2,828 km  
Pinta-ala:  8,764 ha  
Saaria:  ei saaria 
 fiMarjojärvi 
Marjojärvi  on Päijät-Hämeessä Heinolassa Marjoniemen kylän lähellä sijaitseva järvi.
Maantietoa

Järven pinta-ala on 8,8 hehtaaria, se on 700 metriä pitkä ja 500 metriä leveä. Järvellä ei ole kartan mukaan saaria.  Sen rantaviivan pituus on 2,8 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Kymijoen alueen (14.1) Ruotsalaisen alueella (14.14), jonka Ruotsalaisen lähialueeseen (14.141) se kuuluu. Järven vedenpinnan korkeus on 89 metriä mpy.
Olha Huzar

| Olha Huzar> Henkilötiedot |
| --- | --- |
Syntynyt: 1885
Kuollut: katosi
Ammatti:  toimittaja
Olha Zah’arivna Huzar, o.s. Pavljuh’, (ukr. Ольга Захарівна Гузар (Павлюх); 1885 Wien, Itävalta – ?) oli naisasialiikkeen johtajia ja toimittaja Bukovinassa. Hän oli Bukovinan Naisten Hromadan puheenjohtaja 1921–1923 ja Myronosytsin sisarkunnan puheenjohtaja 1930–1932. Hän kirjoitti 1930-luvulla useisiin lehtiin, esimerkiksi kirjallisuuslehteen Literaturno-naukovyi vistnyk, ja toimitti 1934–1936 naisille suunnattua Tšasin osastoa. Hän käänsi saksan- ja ranskankielistä kirjallisuutta. Romanialainen tuomioistuin tuomitsi hänet 1942 viideksi vuodeksi vankeuteen hänen yhteiskunnallisen toimintansa vuoksi. Vuonna 1945 neuvostoviranomaiset vangitsivat hänet Ukrainassa Tšernivtsissä, ja hän katosi.
Maailmanennätysten kehittyminen 50 metrin vapaauinnissa

50 metrin vapaauinnin maailmanennätyksiä pitkällä radalla on kirjattu ylös vuodesta 1976. Lyhyen radan ennätyksien kirjaamisen Kansainvälinen uimaliitto FINA aloitti vuonna 1991.
Miehet > Pitkä rata

| Num>  | Aika | Uimari | Kansallisuus | Päivämäärä | Paikka |
| --- | --- | --- | --- | --- | --- |
| 1 | 23,86 | Jonty Skinner |  Etelä-Afrikka | 14. elokuuta 1976 | Philadelphia, Pennsylvania, Yhdysvallat |
| 2 | 23,74 | Joe Bottom |  Yhdysvallat | 3. heinäkuuta 1977 | Etobicoke, Kanada |
| 3 | 23,72 | Ron Manganiello |  Yhdysvallat | 29. heinäkuuta 1978 | Miami, Florida, Yhdysvallat |
| 4 | 23,70 | Klaus Steinbach |  Länsi-Saksa | 23. heinäkuuta 1979 | Freiburg im Breisgau, Länsi-Saksa |
| 5 | 23,66 | Chris Cavanaugh |  Yhdysvallat | 2. helmikuuta 1980 | Amersfoort, Alankomaat |
| 6 | 23,12 | Chris Cavanaugh |  Yhdysvallat | 10. huhtikuuta 1980 | Austin, Texas, Yhdysvallat |
| 7 | 22,96 | Rowdy Gaines |  Yhdysvallat | 10. huhtikuuta 1980 | Austin, Texas, Yhdysvallat |
| 8 | 22,83 | Bruce Stahl |  Yhdysvallat | 10. huhtikuuta 1980 | Austin, Texas, Yhdysvallat |
| 9 | 22,71 | Joe Bottom |  Yhdysvallat | 15. elokuuta 1980 | Honolulu, Havaiji, Yhdysvallat |
| 10 | 22,54 | Robin Leamy |  Yhdysvallat | 15. elokuuta 1981 | Brown Deer, Wisconsin, Yhdysvallat |
| 11 | 22,52 | Dano Halsall |  Sveitsi | 21. heinäkuuta 1985 | Bellinzona, Sveitsi |
| 12 | 22,40 | Tom Jager |  Yhdysvallat | 6. joulukuuta 1985 | Austin, Texas, Yhdysvallat |
| 13 | 22,33 | Matt Biondi |  Yhdysvallat | 26. kesäkuuta 1986 | Orlando, Florida, Yhdysvallat |
| 14 | 22,32 | Tom Jager |  Yhdysvallat | 13. elokuuta 1987 | Brisbane, Australia |
| 15 | 22,23 | Tom Jager |  Yhdysvallat | 25. maaliskuuta 1988 | Orlando, Florida, Yhdysvallat |
| - | 22,18  | Peter Williams |  Etelä-Afrikka | 10. huhtikuuta 1988 | Indianapolis, Indiana Yhdysvallat |
| 16 | 22,14 | Matt Biondi |  Yhdysvallat | 24. syyskuuta 1988 | Soul, Etelä-Korea |
| 17 | 22,12 | Tom Jager |  Yhdysvallat | 20. elokuuta 1989 | Tokio, Japani |
| 18 | 21,98 | Tom Jager |  Yhdysvallat | 24. maaliskuuta 1990 | Nashville, Tennessee, Yhdysvallat |
| 19 | 21,81 | Tom Jager |  Yhdysvallat | 24. maaliskuuta 1990 | Nashville, Tennessee, Yhdysvallat |
| 20 | 21,64 | Aleksandr Popov |  Venäjä | 16. heinäkuuta 2000 | Moskova, Venäjä |
| 21 | 21,56 | Eamon Sullivan |  Australia | 17. helmikuuta 2008 | Sydney, Australia |
| 22 | 21,50 | Alain Bernard |  Ranska | 23. maaliskuuta 2008 | Eindhoven, Alankomaat |
| 23 | 21,41 | Eamon Sullivan |  Australia | 27. maaliskuuta 2008 | Sydney, Australia |
| 24 | 21,28 | Eamon Sullivan |  Australia | 28. maaliskuuta 2008 | Sydney, Australia |
| 25 | 20,94 | Frédérick Bousquet |  Ranska | 26. huhtikuuta 2009 | Montpellier, Ranska |
| 26 | 20,91 | César Cielo |  Brasilia | 18. joulukuuta 2009 | São Paulo, Brasilia |
Miehet > Lyhyt rata

| Num>  | Aika | Uimari | Kansallisuus | Päivämäärä | Paikka |
| --- | --- | --- | --- | --- | --- |
| 1 | 21,64 | Steve Crocker |  Yhdysvallat | 13. joulukuuta 1992 | Sheffield, Yhdistynyt kuningaskunta |
| 2 | 21,60 | Mark Foster |  Yhdistynyt kuningaskunta | 17. helmikuuta 1993 | Sheffield, Yhdistynyt kuningaskunta |
| 3 | 21,50 | Aleksandr Popov |  Venäjä | 13. maaliskuuta 1994 | Desenzano del Garda, Italia |
| 4 | 21,48 | Mark Foster |  Yhdistynyt kuningaskunta | 13. joulukuuta 1998 | Sheffield, Yhdistynyt kuningaskunta |
| 5 | 21,31 | Mark Foster |  Yhdistynyt kuningaskunta | 13. joulukuuta 1998 | Sheffield, Yhdistynyt kuningaskunta |
| 6 | 21,21 | Anthony Ervin |  Yhdysvallat | 23. maaliskuuta 2000 | Minneapolis, Minnesota, Yhdysvallat |
| 7 | 21,13 | Mark Foster |  Yhdistynyt kuningaskunta | 28. tammikuuta 2001 | Pariisi, Ranska |
| 8 | 21,10 | Frédérick Bousquet |  Ranska | 25. maaliskuuta 2004 | East Meadow, New York, Yhdysvallat |
| 9 | 20,98 | Roland Mark Schoeman |  Etelä-Afrikka | 12. elokuuta 2006 | Hampuri, Saksa |
| 10 | 20,93 | Stefan Nystrand |  Ruotsi | 18. marraskuuta 2007 | Berliini, Saksa |
| 11 | 20,81 | Duje Draganja |  Kroatia | 11. huhtikuuta 2008 | Manchester, Yhdistynyt kuningaskunta |
| 12 | 20,64 | Roland Mark Schoeman |  Etelä-Afrikka | 7. syyskuuta 2008 | Germinston, Etelä-Afrikka |
| 13 | 20,48 | Amaury Leveaux |  Ranska | 11. joulukuuta 2008 | Rijeka, Kroatia |
| 14 | 20,30 | Roland Mark Schoeman |  Etelä-Afrikka | 8. elokuuta 2009 | Pietermaritzburg, Etelä-Afrikka |
Naiset > Pitkä rata

| Num>  | Aika | Uimari | Kansallisuus | Päivämäärä | Paikka |
| --- | --- | --- | --- | --- | --- |
| 1 | 26,99 | Kornelia Ender |  Itä-Saksa | 26. heinäkuuta 1975 | Cali, Kolumbia |
| 2 | 26,95 | Johanna Malloy |  Kanada | 16. elokuuta 1977 | Saint John's, Antigua ja Barbuda |
| 3 | 26,74 | Anne Jardin |  Kanada | 19. elokuuta 1978 | Etobicoke, Kanada |
| 4 | 26,61 | Cynthia Woodhead |  Yhdysvallat | 10. huhtikuuta, 1980 | Austin, Texas, Yhdysvallat |
| 5 | 26,53 | Kelly Asplund |  Yhdysvallat | 10. huhtikuuta, 1980 | Austin, Texas, Yhdysvallat |
| 6 | 26,32 | Jill Sterkel |  Yhdysvallat | 10. huhtikuuta, 1980 | Austin, Texas, Yhdysvallat |
| 7 | 25,96 | Jill Sterkel |  Yhdysvallat | 10. huhtikuuta, 1980 | Austin, Texas, Yhdysvallat |
| 8 | 25,79 | Jill Sterkel |  Yhdysvallat | 3. huhtikuuta, 1981 | Austin, Texas, Yhdysvallat |
| 9 | 25,69 | Dara Torres |  Yhdysvallat | 29. tammikuuta 1983 | Amersfoort, Alankomaat |
| 10 | 25,64 | Annemarie Verstappen |  Alankomaat | 9. heinäkuuta 1983 | Amersfoort, Alankomaat |
| 11 | 25,62 | Dara Torres |  Yhdysvallat | 5. elokuuta 1983 | Clovis, Kalifornia, Yhdysvallat |
| 12 | 25,61 | Dara Torres |  Yhdysvallat | 21. heinäkuuta 1984 | Mission Viejo, Kalifornia, Yhdysvallat |
| 13 | 25,34 | Tamara Costache |  Romania | 2. huhtikuuta 1986 | Arad, Romania |
| 14 | 25,31 | Tamara Costache |  Romania | 1. elokuuta 1986 | Sofia, Bulgaria |
| 15 | 25,28 | Tamara Costache |  Romania | 23. elokuuta 1986 | Madrid, Espanja |
| 16 | 24,98 | Yang Wenyi |  Kiina | 11. huhtikuuta 1988 | Kanton, Kiina |
| 17 | 24,79 | Yang Wenyi |  Kiina | 31. heinäkuuta 1992 | Barcelona, Espanja |
| 18 | 24,51 | Le Jingyi |  Kiina | 11. syyskuuta 1994 | Rooma, Italia |
|  | 24,51 | Inge de Bruijn |  Alankomaat | 26. toukokuuta 2000 | Sheffield, Yhdistynyt kuningaskunta |
| 19 | 24,48 | Inge de Bruijn |  Alankomaat | 4. heinäkuuta 2000 | Drachten, Alankomaat |
| 20 | 24,39 | Inge de Bruijn |  Alankomaat | 10. heinäkuuta 2000 | Rio de Janeiro, Brasilia |
| 21 | 24,13 | Inge de Bruijn |  Alankomaat | 22. syyskuuta 2000 | Sydney, Australia |
| 22 | 24,09 | Marleen Veldhuis |  Alankomaat | 24. maaliskuuta 2008 | Eindhoven, Alankomaat |
| 23 | 23,97 | Lisbeth Trickett |  Australia | 29. maaliskuuta 2008 | Sydney, Australia |
| 24 | 23,96 | Marleen Veldhuis |  Alankomaat | 19. huhtikuuta 2009 | Amsterdam, Alankomaat |
| 25 | 23,73 | Britta Steffen |  Saksa | 2. elokuuta 2009 | Rooma, Italia |
Naiset > Lyhyt rata

| Num>  | Aika | Uimari | Kansallisuus | Päivämäärä | Paikka |
| --- | --- | --- | --- | --- | --- |
| 1 | 25,08 | Tamara Costache |  Romania | 1987 | Cannes, Ranska |
| 2 | 24,75 | Franziska van Almsick |  Saksa | 7. marraskuuta 1992 | Schwäbisch Gmünd, Saksa |
| 3 | 24,62 | Le Jingyi |  Kiina | 3. joulukuuta 1993 | Palma de Mallorca, Espanja |
| 4 | 24,23 | Le Jingyi |  Kiina | 3. joulukuuta 1993 | Palma de Mallorca, Espanja |
| 5 | 24,09 | Therese Alshammar |  Ruotsi | 11. joulukuuta 1999 | Lissabon, Portugali |
| 6 | 23,59 | Therese Alshammar |  Ruotsi | 18. maaliskuuta 2000 | Ateena, Kreikka |
| 7 | 23,58 | Marleen Veldhuis |  Alankomaat | 17. marraskuuta 2007 | Berliini, Saksa |
| 8 | 23,25 | Marleen Veldhuis |  Alankomaat | 13. huhtikuuta 2008 | Manchester, Yhdistynyt kuningaskunta |
Luigi Galleani

Luigi Galleani
Luigi Galleani (1861 – 4. marraskuuta 1931) oli italialainen anarkisti, joka oli poliittisesti aktiivinen Yhdysvalloissa vuosina 1901–1919, kunnes hänet karkotettiin sieltä. Hän kannatti väkivaltaa instituutioita vastaan, mukaan lukien ”tyrannien” ja ”kansanvihollisten” salamurhaaminen. Galleanin seuraajat, joita kutsuttiin galleanisteiksi, toteuttivat useita pommi-iskuja ja salamurhayrityksiä vuosina 1914–1932. Ryhmän uskotaan olleen osallisena myös vuoden 1920 Wall Streetin pommi-iskuun, jossa kuoli 38 ihmistä ja loukkaantui 400. Nykyään Galleania pidetään anarkokommunistina.
Varhainen elämä ja ura

Galleani syntyi Vercellissä Piemontessa keskiluokkaiseen perheeseen. Galleanista tuli anarkisti hänen opiskellessaan Torinon yliopistossa. Hän jätti koulun ennen valmistumistaan. Galleani joutui pakenemaan Torinosta Ranskaan vuonna 1880. Tämän johdosta hänet pidätettiin ja myöhemmin karkotettiin Sveitsistä. Hän siirtyi takaisin Ranskaan, mutta muutaman vuoden kuluttua hänet karkotettiin myös Ranskasta.
Galleani asui Ranskassa lähes 20 vuotta. Hän vietti jonkin aikaa Sveitsissä ystävänsä maantieteilijän ja anarkistin Élisée Reclus kanssa. Galleani avusti Reclusta tämän suurteoksen La Nouvelle Geographien työstämisessä. Lisäksi hän auttoi Reclusta järjestämään Geneven yliopiston opiskelijoiden keskuudessa mielenosoituksen vuonna 1887. Mielenosoitus järjestettiin vuotta aiemmin Chicagossa tapahtuneen Heinätorin verilöylyn muistoksi.
Galleani palasi Italiaan, jossa hänet muutaman vuoden kuluttua pidätettiin ja tuomittiin salaliitosta 5 vuoden vankeusrangaistukseen. Vuodesta 1894, kun hän oli 31-vuotias, hän vietti yli 5 vuotta vankilassa ja sisäisessä maanpaossa, pääasiassa Pantellerian saarella Sisilian lähellä. Pantelleriassa hän tutustui tulevaan vaimoonsa Mariaan, jolla jo oli yksi lapsi. Luigi ja Maria Galleani saivat yhdessä 4 lasta. Emma Goldman kertoi myöhemmin tavanneensa Galleanin Barressa Vermontissa vuonna 1899, mutta tämä ei pidä paikkaansa, koska Galleani saapui Yhdysvaltoihin vasta vuonna 1901. Paettuaan Pantelleriasta vuonna 1900, Galleani siirtyi Egyptiin.
Egyptissä oli laaja italialaisyhteisö ja Galleani asui muiden anarkistien kanssa useiden kuukausien ajan. Hän kuitenkin sai tiedon, että Egyptin viranomaiset suunnittelivat hänen palauttamistaan Italiaan, joten hän pakeni Egyptistä Lontooseen. 40-vuotiaana hän pakeni Yhdysvaltoihin.
Ura Yhdysvalloissa

Pian saapumisensa jälkeen Galleani kiinnitti radikaalianarkististen piirien huomion karismaattisena puhujana, joka uskoi väkivallan olevan tarpeellista työläistä sortavien kapitalistien kukistamiseksi. Galleani asettui Patersoniin, New Jerseyhin ja hänestä tuli Yhdysvaltain johtavan italian anarkistisen julkaisun La Questione Socialen päätoimittaja. Galleani tunsi naamioimatonta ylpeyttä kuvatessaan itseään vallankumoukselliseksi propagandistiksi, joka oli omistautunut nykyisen hallinnon tuhoamiselle. Galleani oli erittäin taitava puhuja.
Vuonna 1902 Patersonissa sijainneen silkkitehtaan työntekijät menivät lakkoon ja Galleani käytti puhujan taitojaan kannustaen työntekijöitä yleislakkoon. Poliisin tulitettua mielenosoittajia, Galleani haavoittui kasvoihin ja hänet tuomittiin myöhemmin mellakan lietsomisesta. Hän pakeni Kanadaan, jossa viranomaiset pidättivät hänet ja saattoivat takaisin rajan yli Yhdysvaltoihin.
Galleani kiinnostui Barressa, Vermontissa sijainneesta italialaisyhteisöstä, jossa siirtolaiset olivat löytäneet työtä muurareina. Nämä työläiset muodostivat pääosa Barren anarkistiyhteisöstä. Galleani piti kokouksia ja kirjoitti esseitä. Hän perusti uutislehden Cronaca Sovversiva, joka ilmestyi 15 vuoden ajan ennen kuin Yhdysvaltain hallitus lakkautti lehden vuonna 1918 säädetyllä lailla, joka kielsi epälojaalin, rienaavan, rääväsuisen tai kiroilun.
Cronaca Sovversivassa oli yleensä korkeintaan 8 sivua ja lehdellä oli parhaimmillaan 5 000 tilaajaa. Lehti esitteli erilaisia radikaaleja näkemyksiä kuten esimerkiksi Jumalan olemassaolon epäilyyn, vapaaseen rakkauteen ja valtion tyrannian vastustamiseen. Lehti julkaisi usein "kapitalististen vakoojien", jotka käytännössä olivat liikemiehiä, lakonmurtajia ja muita "ihmisten vihollisia", osoitteita ja henkilötietoja.
Cronaca Sovversivassa Galleani rakensi teoriaansa suorasta toiminnasta ja propagandasta. Hän kehui Gaetano Brescin tekoa ampua kuningas Umberto I.
Yksi Cronaca Sovversivan kiinnostavimmista julkaisuista oli pieni mainos, joka kauppasi viattomasti nimettyä lehtistä La Salute è in voi! (Terveys on sinussa!) 25 sentin hintaan. Lehtistä kuvailtiin kaikkien proletaariperheiden välttämättömäksi teokseksi. Lehtinen oli käytännössä pomminrakentamisohje. Galleani tarjosi lukijoilleen nitroglyseriinin kemiallisen kaavan. New Yorkin kaupungin pommiryhmä kuvasi ohjeita tarkaksi ja käytännönläheisiksi. Galleani oli kuitenkin tehnyt nitroglyseriinin kaavassa virheen, joka aiheutti ainakin yhden ennenaikaisen räjähdyksen. Hän korjasi virheen vuoden 1908 painokseen.
Karkotus

Luigi Galleani ja kahdeksan hänen seuraajansa karkotettiin Italiaan kesäkuussa 1919. Viranomaisilla ei ollut riittävästi näyttöä Galleanin asettamiseksi syytteeseen, mutta hänet voitiin karkottaa, koska hän oli osallistunut vallankumoukselliseen toimintaan. Italiaan paluun jälkeen Galleani kiinnitti pian viranomaisten huomion. Hän joutui maanpakoon Italian rannikolla sijainneelle saarelle. Mussolinin noustua valtaan, Gelleania pidettiin jatkuvan poliisivalvonnan alaisena. Myöhemmin hän sai luvan palata Italian mantereelle, mutta poliisivalvonta jatkui. Galleani kuoli vuonna 1931 sydänkohtaukseen.
Jälkiseuraamukset

Galleanin karkotuksen ja Saccon ja Vanzettin tuomioiden jälkeen tapahtui uusia pommi-iskuja. Galleanin seuraajia, erityisesti Budaa, epäiltiin vuoden 1920 Wall Streetin pommi-iskusta, jossa kuoli 38 henkilöä ja loukkaantui vakavasti 143. Vuonna 1927 galleanisteja epäiltiin uusista iskuista.
Goacci ja Recchi pakenivat pian Argentiinaan. Goacci liittyi yhteen argentiinalaisen anarkistin Severino Di Giovannin kanssa. Di Giovannin teloituksen jälkeen Goacci karkotettiin Argentiinasta, mutta hän palasi toisen maailmansodan jälkeen. Buda palasi Italiaan pian Wall Streetin pommi-iskun jälkeen. Hän asui Italiassa kuolemaansa saakka, vuoteen 1963.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Luigi Galleani
Käännös suomeksi
Olhava

Olhava tarkoittaa seuraavia asioita:
Olhava, kaupunki Laatokan eteläpuolella
Olhava, kylä Iin kunnassa
Olhava, entinen rautatieasema Iin Olhavassa
Olhavanjoki, joki Laatokan eteläpuolella
Olhavanjoki, joki Iin kunnassa
Olhavan tšuudit, itämerensuomalainen kansa.
Olhavanvuori, kiipeilijöiden suosima kallio Repoveden kansallispuistossa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Olhava”, voi hakea sivunnimihaulla, laajalla sivunnimihaulla tai tekstihaulla.
Ogonien eloonjäämisliike

Ogonien eloonjäämisliike (englanniksi The Movement for the Survival of the Ogoni People, MOSOP) on Nigerian alueella elävän ogoni-kansan joukkoliike, joka kannattaa laajaa ogonien itsehallintoa ja ympäristön suojelua. Liike toimii väkivallattomasti. Ogonien eloonjäämislike on järjestänyt muun muassa marsseja. Liikkeen perusti vuonna 1990 Ken Saro Wiwa, joka sai hallituksen vastaisen, mutta rauhanomaisen toimintansa takia kuolemantuomion tekaistun murhasyytteen pohjalta.
Olavi Pihan puisto

| Olavi Pihan Puisto> Veteraanipuisto |
| --- | --- |
 Sotaan lähtevien kivi oli puiston ensimmäinen muistomerkki.
Sijainti:  Seinäjoen keskusta, Kirkkokatu 1
Koordinaatit:  62°47′13.5″N, 22°50′52.2″E
Olavi Pihan puisto sijaitsee keskeisellä paikalla Seinäjoen keskustassa Pajuluoman varressa Lakeudenpuiston ja Kirkkopuiston tuntumassa. Puiston nimi oli aikaisemmin Veteraanipuisto. Puisto uudelleennimettiin Seinäjoen ensimmäisen kaupunginjohtajan, Olavi Pihan mukaan 13. elokuuta 2009.
Puistossa sijaitsee kaksi sota-aiheista patsasta. Ensimmäiseksi on pystytetty Sotaan lähtevien kivi ja siihen liittyvä muistolaatta. Myöhemmin puistoon siirrettiin vuonna 1975 paljastettu, kuvanveistäjä Maija Martiskaisen suunnittelema talvisodan päättymisen muistomerkki, Pirstotut puut.
Olavi Pihan puistoon istutettiin vuonna 2010 juhlapuu Seinäjoen kaupunkioikeuksien 50-vuotisjuhlan kunniaksi.
Nørreportin asema

Nørreport on Kööpenhaminan metron, kaukojunaliikenteen ja S-tog-lähijunien asema Tanskan pääkaupungissa Kööpenhaminassa. Asema koostuu kuudesta laituriraiteesta, joista kauko- ja lähijunaliikenteelle sekä metrolle on kullekin varattu yksi raidepari. Asema on kokonaan maanalainen.
Nørreportin asema on noin 250 000 päivittäisellä matkustajallaan koko Tanskan vilkkain. Kaukoliikenteen rautatieasema on otettu käyttöön vuonna 1918. S-tog-asema avattiin vuonna 1932 ja metro otettiin käyttöön vuonna 2002.
Asemaa käyttävät S-tog-lähijunaverkoston linjat A, B, Bx, C, E ja H. Kaukojunia kulkee Helsingørin ja Esbjergin suuntiin sekä Ruotsin puolelle Malmöhön ja Göteborgiin. Asema on metrolinjojen M1 ja M2 varrella. Metrojunia kulkee Vanløseen ja Vestamageriin sekä Kööpenhaminan lentoaseman suuntaan.
Aseman sisäänkäynti Frederiksborggadella
Lähijuna-aseman laiturialuetta
Nørreportin metroasemaa
Olha Dibrova

| Olha Dibrova |
| --- | --- |

Ukrainan Suomen-suurlähettiläs
 19. lokakuuta 2020–  
Presidentti:  Volodymyr Zelenskyi
Edeltäjä:  Myh’ailo Junher (vt.)
Henkilötiedot
Syntynyt: 10. maaliskuuta 1977 (ikä 47) Kryvyi Rih, Ukrainan SNT, Neuvostoliitto
Kansalaisuus:  ukrainalainen
Olha Oleksandrivna Dibrova (os. Tšubrykova; ukr. Ольга Олександрівна Діброва (Чубрикова); s. 10. maaliskuuta 1977 Kryvyi Rih) on ukrainalainen diplomaatti, joka on vuodesta 2020 lähtien toiminut Ukrainan Suomen-suurlähettiläänä.
Dibrova valmistui vuonna 1999 Kiovan kansallisen yliopiston itämaisten kulttuurien tutkimuksen laitokselta ja vuonna 2000 saman yliopiston journalismin instituutista. Hän on koulutukseltaan filologisten tieteiden kandidaatti. Vuosina 2000–2004 hän työskenteli Ukrainan Turkin-suurlähetystössä attaseana ja 3. sihteerinä. Vuosina 2004–2006 hän työskenteli Ukrainan ulkoministeriössä. Vuosina 2006–2010 hän toimi Ukrainan Turkin-suurlähetystön 1. sihteerinä. Vuodesta 2010 lähtien hän työskenteli Ukrainan ulkoministeriössä. Vuosina 2012–2015 hän toimi ulkoministeirön Euroopan-osaston varajohtajana ja vuosina 2016–2020 valtiollisen protokollan osaston johtajana.
19. lokakuuta 2020 Ukrainan presidentti Volodymyr Zelenskyi nimitti Dibrovan Ukrainan Suomen-suurlähettilääksi. Marraskuussa 2021 hänet nimitettiin myös osa-aikaiseksi Ukrainan Islannin-suurlähettilääksi.